钦定古今图书集成/理学汇编/经籍典/第082卷 > 宋郑樵奥论 > 《上下经辨》
## 钦定古今图书集成/理学汇编/经籍典/第082卷 > 宋郑樵奥论 > 《上下经辨》

孟喜《易》本分上下经，是孟喜以前已题“经”字。或谓文
王《易》卦本分上下经，《前汉·艺文志》只曰作上下篇“经”
字，为后人所加，非因孟喜而然也。《上经》首于乾坤，盖
天道也，父母之道也；《下经》始于《咸》《恒》，盖人道也，夫妇
之义也。天道莫大于日月，故以坎离终焉；人道莫贵
于水火相济，而终以《既济》《未济》。《上经》以乾坤坎离包
始末，《下经》以震艮巽兑间于其中。非他也，以所受而
推之也，见于《序卦》。《上经》三十，而《下经》三十四者，非他
也，以反对推之也。《上经》三十，卦之正者有六，如《干☰
☰》，如《坤☷☷》，如《大过☱☴》，如《颐☶☳》，如《坎☵☵》，如《离
☲☲》，皆一定而不易也。卦之反者二十有四，如《屯》反
而《蒙》，《需》反而《讼》，实以十二卦反而为二十有四也。正
者六，反者十二，共十八卦。《下经》三十四卦之正者有
二，如《中孚☴☱》，如《小过☳☶》，二卦，皆一定。《不易》卦之
反者三十有二，如《咸》反而《恒》，《遁》反而《大壮》，实十六卦，
反而为三十二卦也。正者二而反者十六，亦十八卦。
以十八卦之反正而论，则《上下经》实无多少之别矣。
《上下经》各十八卦，共三十六卦，正合八卦之数也。

大抵六十四卦之中，一阴五阳者，其卦十有二；二阴四阳者，其卦二十有四；三阴三阳者，其卦二十，是为反对。变卦五十有六：《干》阳，《坤》阴，《离》二阳，《坎》二阴，《颐》二阳，《中孚》二阴，《小过》二阳，《大过》二阴。是谓“反对。” 不变者，凡八卦耳。